इस क़दम पर फिल्म के निदेशक शमित अमीन ने कहा, "मुझे बेहद खुशी है कि चक दे को ऑस्कर लाइब्रेरी में जगह हासिल हुई है. हमने अपनी तरफ से एक अच्छी फिल्म बनाने की कोशिश की थी और सबसे अच्छी बात ये है कि ये लोगों को काफी पसंद आ रही है". 

इससे पहले यशराज बैनर्स की ये फिल्म अपनी रिलीज़ के साथ ही दर्शकों के दिलों पर छा गई है.

खासतौर से इस फिल्म में शामिल 16 लड़कियों के स्वाभाविक अभिनय की आजकल हर जगह तारीफ़ हो रही है. 



चक दे इंडिया की कहानी भारतीय महिला हॉकी टीम और उसकी मुश्किलों पर आधारित है. 

वैसे इस फिल्म में बॉलीवुड के सुपरस्टार शाहरुख खान अपनी इमेज के एकदम उलट एक कोच की भूमिका में हैं. 

एक ऐसा कोच जो अपनी खोई पहचान और प्रतिष्ठा को पाने के लिए 16 लड़कियों को हॉकी के लिए न सिर्फ तैयार करता है बल्कि उन्हें वर्ल्ड कप तक पहुंचने और उसे जीतने का भरपूर हौसला देता है. 

कुछ विश्लेषकों का मानना है कि चक दे इंडिया की सफलता के पीछे सबसे बड़ी वजह उसकी दमदार स्क्रिप्ट है. 

चक दे ऐसी पहली हिंदी फ़िल्म नहीं है जिसे ये सम्मान हासिल हुआ है. कुछ दिनों पहले ही विपुल शाह की नमस्ते लंदन को भी ऑस्कर लाइब्रेरी में जगह मिल चुकी है. 

 \n\nउपरोक्त लेख के लिए मुझे एक अच्छा शीर्षक दें।
चक दे इंडिया ऑस्कर लाइब्रेरी में शामिल